
REPUBLIKA HRVATSKA
TRGOVAČKI SUD U ZAGREBU
Zagreb, Amruševa 2/II							7 St-4748/16 

U  I M E  R E P U B L I K E  H R V A T S K E
R J E Š E N J E

	Trgovački sud u Zagrebu po sucu pojedincu Vesni Malenica kao stečajnom sucu po prijedlogu predlagatelja Financijska agencija, RC Zagreb, Podružnica Zagreb, Trg svibanjskih žrtava 1995. 1, OIB 85821130368, radi prijedloga za otvaranje stečajnog postupka nad dužnikom MEGAMIN MED d. o. o., Zagreb, IV. Vrbik 3, OIB 63792958407, 15. srpnja 2016.

r i j e š i o  j e

	Odbacuje se prijedlog predlagatelja Financijska agencija, RC Zagreb, Podružnica Zagreb, Trg svibanjskih žrtava 1995. 1, OIB 85821130368, za otvaranje stečajnog postupka nad dužnikom MEGAMIN MED d. o. o., Zagreb, IV. Vrbik 3, OIB 63792958407, od 6. lipnja 2016.
	
Obrazloženje

	Podneskom od 6. lipnja 2016. predlagatelj Financijska agencija (dalje: FINA) podnijela  je ovom sudu prijedlog za pokretanje stečajnog postupka nad gore navedenom pravnom osobom, navodeći da dužnik ima evidentirane neizvršene osnove za plaćanje u neprekinutom razdoblju od 1883 dana u ukupnom iznosu od 144.351,15 kn. 
	Dužnik ima tri zaposlenika.
	Podneskom od 16. lipnja 2016. dužnik je obavijestio sud da je rješenjem ovog suda broj St-2829/16 od 18. svibnja 2016. odobreno sklapanje predstečajne nagodbe s dužnikom.
	Uz podnesak je dostavljena i Potvrda FINA-e od 16. lipnja 2016. iz koje proizlazi da stečajni dužnik nije u blokadi, tj. da nepodmirene obveze na dan izdavanje Potvrde iznose 0,00 kn.
	Podneskom od 23. lipnja 2016. FINA je obavijestila sud da je dužnik sukladno čl. 444 st. 4 Stečajnog zakona podnio FINA-i zahtjev za brisanje s popisa pravnih osoba koje su na dan stupanja na snagu Stečajnog zakona u Očevidniku redoslijeda osnove za plaćanje imale evidentirane neizvršene osnove za plaćane u neprekinutom razdoblju od 120 dana, budući da dužnik u Očevidniku redoslijeda osnova za plaćanje, nema više evidentiranih neizvršenih osnova za plaćanje.
Slijedom navedenog, odlučujući o prijedlogu predlagatelja, valjalo je prijedlog odbaciti temeljem odredbe čl. 115 st. 2 Stečajnog zakona.
Zagreb, 15. srpanj 2016.

									SUDAC:
									Vesna Malenica v. r.  

POUKA O PRAVNOM LIJEKU: 
	Protiv ovog rješenja, nezadovoljna stranka može uložiti žalbu Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog Suda u 2 primjerka za Sud i po 1 za svaku protivnu stranku. 

Za točnost otpravka – ovl. službenik
								Kristina Švajger

